Pilsner Urquell

Pilsner Urquell () ye una cerveza de formientu baxu ellaborao de magar 1842 na codá de Pilsen, Bohemia (güei República Checa). La cerveza ye anguaño un símbolu de la cerveza tipu Pilsner n'estremaos países d'Europa.

 Carauterístiques 
La cerveza Pilsner Urquell tien una arume floral como resultáu del usu de los llúpulos Saaz, una variedá noble del llúpulu. Siendo una cerveza lager, considérase llimpio (non afrutao). Amás, sabe fuertemente a malta en comparancia con otres cerveces Pilsner, por mor al emplegu d'una maceración de decoción. Anque ye más agrio que les más de les Pilsners, l'amargura nun persiste pol augua sele qu'usa la cervecería.

 Historia 
Como'l so nome indica (dambos "Urquell" n'alemán y "Prazdroj" checu signifiquen "fonte orixinaria"), llegó a considerase la primer cerveza pilsener del mundiu, desenrollao pol cerveceru bávaru Josef Groll nel añu 1842. Ye una de les cerveces lagers más populares. Cualesquier cerveza que se denome sí mesmo como pilsner, pilsener o pils refiérese d'ún xeitu o otru a una variante d'esti estilu de cerveza, formuláu per primer vegada por Josef Groll na cervecería Pilsen's Burgess Brewery.

La data na que s'ellaboró la primer pale lager na Měšťanský pivovar (Burgess' Brewery) en Pilsen el 5 d'ochobre de 1842 marcó l'entamu de la so exitosa vida por mor a la gran popularidá qu'algamó dende los sos inicios. Los nomes Plzeňský pramen, Prapramen, Měšťanské Plzeňské, Plzeňský pravý zdroj — fueron marques rexistraes de la Burgess' Brewery que finalmente rexistró col so nome orixinal Pilsner Urquell.

 Llinia del tiempu 
 1295 La ciudá de Pilsen establez los entamos de la ellaboración de la cerveza.
 1307 Les primeres evidencies escrites alrodiu de casa d'ellaboración de malta.
 1839 Los ciudadanos de Pilsen deciden fundar el Měšťanský pivovar (Burgess' Brewery).
 15 de setiembre de 1839 – seronda de 1840 construcción de la fábrica de Burgess' Brewery.
 5 d'ochobre de 1842 ellaboración de la primer cerveza de tipu bávaru, formientu baxu, denomada pale lager.
 1 de marzu de 1859 "Pilsner Bier" marca registrada en la Cámara de Comerciu en Pilsen.
 Segunda metá del sieglu XIX asiéntase la ellaboración de la cerveza pilsen n'Europa, primeres esportaciones a América.
 1869 První akciový pivovar, güei conocío como Gambrinus.
 1898 Créase un nueva marca comercial denomada Prazdroj – Urquell.
 1910 Světovar - Český Plzeňský pivovar akciové společnosti v Plzni.
 1913 Producción d'alrodiu d'ún millón d'hectollitros de cerveza, representación comercial en 34 países.
 1925 - 1933 Fusión de les cerveceríes Pilsen.
 1933 Créense dos cerveceríes en Pilsen: Měšťanský pivovar y Plzeňské akciové pivovary (PAP).
 1 de xunu de 1945 L'alministración nacional faise propietaria de Měšťanský pivovar en Pilsen (tres d'ello denómase Prazdroj) y PAP (Gambrinus).
 13 de setiembre de 1946 nacionalización de dambes cerveceríes y creación d'una compañía nacional Plzeňské pivovary.
 1 de xunu de 1964 Formación de la compañía Západočeské pivovary con oficina rexistrada en Pilsen. Creación de la compañía nacional Plzeňský Prazdroj.
 payares de 1989 Aníciense cambeos en tola organización.
 1 de mayu de 1992 continúase cola privatización de la compañía Plzeňské pivovary, a.s.. Prodúcense les mayores inversiones y al empar consíguense los mayores desenrollos teunolóxicos, gran aducimientu de la prodcción y les esportaciones.
 1994 Formación de la compañía Plzeňský Prazdroj.
 1999 Apruébase la fusión de compañíes Pivovar RADEGAST a. s. y Pivovar Velké Popovice a. s.
 1999 Plzeňský Prazdroj, a. s. faise parte de la compañía South African Breweries.
 30 de setiembre de 2002 Complétase la fusión ente les dos compañíes Pivovar RADEGAST a. s. y Pivovar Velké Popovice a. s. Con ello resulta la formación d'una empresa denominada Plzeňský Prazdroj, a. s.

 Referencies 

 Enllaces esternos 
 www.pilsnerurquell.com — Sitiu oficial
 gráficas con la producción — un esquema interautivu de Pilsner Urquell

Categoría:Cerveces de Chequia